
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr. 7104/04.11.2024
RAPORT DE SPECIALITATE
La Proiectul de Hotărâre privind aprobarea Statutului Comunei Liebling, Județul Timiș, în conformitate cu prevederile O.A.P. nr. 25/2021

Văzând, referatul de aprobare al primarului comunei Liebling, la proiectul de hotărâre privind aprobarea Statutului Comunei Liebling, județul Timiș, în calitate de inițiator al proiectului de hotărâre; 

Analizând Proiectul de hotărâre privind aprobarea Statutului Comunei Liebling județul Timiș, însoțit de Referatul de aprobare nr. 7103 din 04.11.2024 al dlui primar în calitate de inițiator al proiectului de hotărâre; 

Se constată următoarele : 

Necesitatea : 
Statutul Comunei Liebling, județul Timiș, respectă normele legale actuale, incidente în materie respectiv: 

- OUG nr.57/2019 privind Codul administrativ cu modificările și completările ulterioare; 

- Ordinul M.L.P.D.A. nr. 25/2021 pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local. 

Sub aspectul legalității, proiectul de hotărâre respectă prevederile: 

- Art. 104 din O.U.G. nr. 57/2019 privind Codul administrativ cu modificările și completările ulterioare: 

„Statutul unităţii administrativ - teritoriale 
(1) Consiliul local, respectiv consiliul judeţean, aprobă statutul unităţii administrativ - teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ - teritorială se distinge în raport cu alte unităţi similare, precum şi prevederi privitoare la: 
a) reşedinţa şi însemnele specifice ale unităţii administrativ - teritoriale şi modalităţile de utilizare a acestora, conform prevederilor legale; 
b) autorităţile administraţiei publice locale, sediul acestora, date privind constituirea şi organizarea autorităţilor administraţiei publice locale; 
c) întinderea şi delimitarea teritorială a unităţii administrativ - teritoriale, localităţile componente, amplasarea acestora, prezentarea grafică şi descriptivă, distanţa dintre localităţile componente, rangul unităţii administrativ - teritoriale, stabilit potrivit prevederilor legislaţiei privind amenajarea teritoriului naţional; 
d) date privind înfiinţarea unităţii administrativ - teritoriale, prima atestare documentară, evoluţia istorică; 
e) criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ - teritorială respectivă; 
f) componenţa şi structura populaţiei unităţii administrativ - teritoriale, defalcate inclusiv pe localităţi componente; aspectele privind numărul populaţiei se actualizează în urma recensământului în vederea respectării dreptului cetăţenilor aparţinând unei minorităţi naţionale de a folosi limba sa maternă în relaţia cu administraţia publică locală şi cu serviciile publice deconcentrate; g) căile de comunicaţie existente şi categoria acestora; 
h) date privitoare la principalele instituţii din domeniul educaţiei, cercetării, culturii, sănătăţii, asistenţei sociale, presei, radioului, televiziunii şi altele asemenea; 
i) principalele funcţiuni economice, capacităţi de producţie diversificate din sectorul secundar şi terţiar, precum şi din agricultură; 
j) serviciile publice existente; 
k) informaţii privind bunurile din patrimoniul unităţii administrativ - teritoriale; 
l) informaţii relevante privind societatea civilă, respectiv partidele politice, sindicatele, cultele şi organizaţiile nonguvernamentale care îşi desfăşoară activitatea în unitatea administrativ - teritorială; 
m) modul de cooperare sau asociere, după caz, cu persoane juridice de drept public sau de drept privat române sau străine; 
n) procedura privind atribuirea şi schimbarea denumirilor de străzi, pieţe şi de obiective de interes public local; 
o) modalităţi de consultare a populaţiei unităţii administrativ - teritoriale pentru probleme de interes local sau judeţean, după caz; 
p) procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare.,, 
Art.129 alin. 2 lit.a) , alin .(3) lit.a): 

„(3) În exercitarea atribuţiilor prevăzute la alin. (2) lit. a), consiliul local: 
a) aprobă statutul comunei, oraşului sau municipiului, precum şi regulamentul de organizare şi funcţionare a consiliului local; prin ordin al ministrului de resort se aprobă un model orientativ al statutului unităţii administrativ - teritoriale, precum şi un model orientativ al regulamentului de organizare şi funcţionare a consiliului local;” 
 Art.139 alin. (1), referitoare la adoptarea cu majotritate absolută sau simplă a hotărârilor consiliului local , 
 Art. 196 alin. (1) lit.a), O.U.G. nr. 57/03.07.2019 privind Codul administrativ, actualizată, cu modificările și completările ulterioare; 

 Legii nr.24/2000 privind normele de tehnică legislativă pentru elaborarea actelor normative cu modificările ulterioare , 

 Art. 121 alin. (1-2) din Constituția României: 

(1) Autorităţile administraţiei publice, prin care se realizează autonomia locală în comune şi în oraşe, sunt consiliile locale alese şi primarii aleşi, în condiţiile legii. 
(2) Consiliile locale şi primarii funcţionează, în condiţiile legii, ca autorităţi administrative autonome şi rezolvă treburile publice din comune şi din oraşe; 
 Art. 3 – 4 și art. 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997; 

 Art. 7 alin. (2) din Codul civil: 

Actele normative adoptate, în condiţiile legii, de autorităţile şi instituţiile administraţiei publice locale se aplică numai în raza lor de competenţă teritorială. 
Art. 2, art. 3 lit.e), art. 7 din Legea nr. 52/2003 privind transparența decizională în administrația publică locală, actualizată, cu modificările și completările ulterioare; 

Menționez că proiectul de hotărâre a fost structurat ținând cont de Ordinul Nr. 25 /2021 pentru aprobarea modelului orientativ al statutului unității administrativ-teritoriale, precum si a modelului orientativ al regulamentului de organizare si funcționare a consiliului local. Față de cele de mai sus, ținând seama de importanța sa, vă rog să analizați și să hotărâți asupra Proiectului de hotărâre nr. 70/04.11.2024 privind aprobarea Statutului Comunei Liebling, Județul Timiș, în conformitate cu prevederile O.A.P. nr. 25/2021.

Inspector

 la Compartimentul Asistență Socială și Autoritate Tutelară
Corina Roșu-Ciobanu

